# Figura (heràldica)

Una figura, en la ciència heràldica, és qualsevol de les càrregues o objectes que apareixen dins l'escut d'armes. Les figures estan emparentades amb els mobles. De fet, sovint es considera que les figures pròpiament dites fan referència a realitats i objectes del món natural, artificial o fantàstic, mentre que els mobles són tan sols aquelles figures de tipus geomètric; alguns d'aquests objectes són definits com a figures o mobles segons els diversos autors o tractats, cas de la rosa, el roc, el mont o la vall. En moltes llengües, figura i moble són, en heràldica, termes sinònims.
Poden estar disposades sobre el camp heràldic de l'escut o damunt alguna peça, o bé damunt altres figures o mobles. Quan estan posades sobre una peça, acostumen a seguir l'orientació d'aquesta.

## Tipus de figures

Hi ha una veritable munió de figures heràldiques, que es poden dividir segons la seva tipologia genèrica. Com ja s'ha dit més amunt, en alguns casos un mateix objecte pot ser considerat figura o moble segons la font, especialment els objectes més figuratius (el món, la petxina, el trèvol, la rosa, el mont, la vall, el coll, etc.).

### Figures naturals

Entren dins aquest apartat tota mena d'éssers humans i animals i els seus membres (cap, mà, cama, pota, urpa, ala, etc.), espècies vegetals, elements de la natura (terra, foc, aigua i aire) i astres.
* Exemples d'escuts municipals catalans amb figures naturals
* escut de l'Albagés, amb un agnus dei
* escut d'Aldover, amb un vol abaixat
* escut de l'Ametlla del Vallès, amb una ametlla
* escut d'Argelaguer, amb una argelaga
* escut de Badia del Vallès, amb una oreneta
* escut de Barberà de la Conca, amb dos barbs
* escut de Caseres, amb un ca
* escut de Cervelló, amb un cérvol
* escut de Colomers, amb un colom i una branca
* escut d'Estamariu, amb un lleó
* escut de Figuerola del Camp, amb una fulla de figuera
* escut de la Llagosta, amb una llagosta
* escut de Llagostera, amb una llagosta
* escut de Maials, amb una mà
* escut de Mollet del Vallès, amb un moll
* escut d'Olesa de Bonesvalls, amb una petxina de pelegrí
* escut de la Palma d'Ebre, amb una palma
* escut de Pinell de Solsonès, amb tres pinyes
* escut de Sant Cugat Sesgarrigues, amb un raïm
* escut de Sant Jaume de Frontanyà, amb un cavall blanc
* escut de Soriguera, amb un xoriguer
* escut de Soses, amb un sol
* escut de Sunyer, amb dos ulls
* escut de Tírvia, amb una lluna i estrelles
* escut de Toses, amb una palmera
* escut de Vallfogona de Riucorb, amb una foguera i una vall
* escut de les Valls d'Aguilar, amb una àguila i una vall
* escut de Vilanova_d'Escornalbou, amb un rencontre de bou

### Figures artificials

* Figures pròpiament heràldiques com la barrera (que representa l'estacada d'un camp de torneigs), el carboncle, el crancelí (segment d'una corona), el roc (la torre dels escacs, sovint considerat un moble), el quinquefoli i el sextifoli (flors de cinc i sis pètals respectivament, sovint considerats un moble), etc.
* Figures comunes, relacionades amb la guerra, la cacera, la religió i el cerimonial, la música, la navegació, l'arquitectura, les arts i els oficis, la indústria, el comerç, l'agricultura, etc.
* Exemples d'escuts municipals catalans amb figures artificials
* escut de Bellvei, amb una torre
* escut de Benavent de Segrià, amb un molí
* escut de Castellet i la Gornal, amb un castell
* escut de Cornellà del Terri, amb un corn de caça
* escut de Fígols, amb un sextifoli
* escut de Fondarella, amb una font
* escut d'Ivars de Noguera, amb dues sagetes
* escut de Juncosa, amb una rella
* escut de Masarac, amb una espasa i un bàcul d'abat
* escut del Masnou, amb un mas i unes claus passades en sautor
* escut de Mont-ras, amb un món
* escut de Palau-saverdera, amb un palau
* escut de Premià de Mar, amb una barca
* escut de Queralbs, amb un bordó de pelegrí i dos rocs
* escut de Regencós, amb una muralla
* escut de Roda de Ter, amb un pont, dues esglésies i una roda de molí
* escut de Sant Guim de la Plana, amb vuit rodelles
* escut de Sant Martí Sarroca, amb una campana
* escut de Terrades, amb una arpa
* escut de la Vajol, amb una mitra i un bàcul de bisbe
* escut de Vilaür, amb una vila

### Figures imaginàries

També anomenades quimèriques o fantàstiques, entren dins aquesta categoria figures com el griu, l'amfisbena, l'unicorn, el drac, l'harpia, l'àngel, etc.
* Exemples d'escuts municipals catalans amb figures artificials
* escut del Brull, amb un griu
* escut de Sant Mateu de Bages, amb un àngel
* escut de Santa Margarida i els Monjos, amb un drac

## Enllaços externs

* Les figures, dins la pàgina del Municat, sistema d'informació de l'administració local de la Generalitat de Catalunya.
Viccionari